༄༅། །ཀོ་ལྤགས་གོས་དང་ཤ་ཁྲག་ཟས། །ཁོ་བོས་གནའ་ནས་སྤངས་ཚར་
ཏེ། །གོ་ན་གདམས་པའི་སྙིང་བོ་ཡིན། །ངོ་མཚར་དེ་ལས་ཆེ་བ་མེད། །ཅོ་དོ་
ཅན་གྱི་སྔགས་ནག་ཚོས། །ཆོ་འཕྲུལ་ཡ་མ་ཟུང་དུ་སྟོན། །ཇོ་བོའི་རྣམ་ཐར་མ་
ཡིན་ཏེ། །ཉོ་ཚོང་བྱ་བ་གཏན་ནས་སྤོངས། །ཏོ་ཀེར་ཐོད་དུ་འཆིང་བཞིན་་་་
261

དུ། །ཐོ་ཡོར་འདྲེ་གདོན་ཟིལ་གྱིས་གནོན། །དོ་ནུབ་མི་འཆིའི་གདེང་མེད་་་་་་
པས། །ནོད་པའི་སྡོམ་གསུམ་ཞུ་དག་མཛོད། །པོ་ཏི་ལྔ་ལ་སྦྱངས་པ་འདི། །ཕོ་
རབ་གོང་མའི་རྣམ་ཐར་ཡིན། །བོད་ཀྱི་ལྷ་མཆོག་སྤྱན་རས་གཟིགས། །མོད་ལ་
སྒྲུབས་དང་རྗེས་སུ་འཛིན། །ཙོ་ར་མི་རྒོད་ཆོམ་རྐུན་དང༌། །ཚོ་བ་སྡེ་བ་བློ་་་་་
ཡིས་ཐོངས། །ཛོ་ཀི་གོང་མའི་རྣམ་ཐར་ལ། །ཝོ་ལུགས་བཞིན་དུ་སྐྱིད་མ་མ་་་་་་་
ལུག །ཞོ་དང་འོ་མ་མར་ཆུར་སོགས། །ཟོ་བའི་ནང་དུ་གསོག་འཇོག་སྐྱུར། །
འོ་ན་ཆོས་མཛད་གསར་བ་ཚོ། །ཡོ་བྱད་མང་ན་རང་ཚུགས་འཆོར། ། །་་་་་་
འཕངས་བཞིན་དུ་བས་མཐར་སོངས། །ལོ་རེ་ཙམ་མིན་གཏན་སྡོད་མཛོད། །
ཤོ་སོགས་གཡེང་བ་མ་བྱས་ན། །སོ་སྐྱེས་ས་ནས་སངས་རྒྱས་ཐོབ། །ཧོ་ཧོ་ཧ་ཧ་
མ་མང་བར། །ཨོ་རྒྱན་ཆེན་པོའི་རྣམ་ཐར་སྐྱོངས། །ཞེས་གསལ་བྱེད་སུམ་ཅུ་ལ་་་་
དབྱངས་ཨོ་ཞུགས་པས་དབུ་དྲངས་པའི་བསླབ་བྱ་འདི་ནི་དགེ་ཚུལ་དཀོན་མཆོག་ངག་་་་་་
དབང་གི་ངོར་ཨ་མོ་གྷས་བྲིས་སོ།།